wannaphong/clean_thaiwikipedia huggingface dataset:
# สังข์รดน้ำ
สังข์รดน้ำสังข์รดน้ำ จากราชบัณฑิตยสถาน  เป็นหอยทะเลฝาเดี่ยวชนิดหนึ่ง ในวงศ์หอยสังข์มงคล (Turbinellidae)

จัดเป็นหอยขนาดใหญ่ มีเปลือกหนา รูปเปลือกค่อนข้างป้อม วงเกลียวตัวกลม ส่วนปลายมีร่องยาวปานกลาง ส่วนยอดเตี้ย ช่องเปลือกรูปรี ขอบด้านในมีสัน 3-4 อัน ผิวชั้นนอกสุดสีน้ำตาล เป็นชั้นที่บางและหลุดล่อนง่าย และมักจะหลุดออกเมื่อหอยตาย เปลือกชั้นรองลงไปเป็นส่วนที่มีความหนาและแข็ง ค่อนข้างเรียบ มีสีขาวนวลหรือสีขาวอมชมพู 

พบกระจายพันธุ์อยู่เฉพาะมหาสมุทรอินเดียทางตอนใต้ของประเทศอินเดียและประเทศศรีลังกาเท่านั้น อาศัยอยู่ตามพื้นน้ำที่เป็นพื้นทราย กินหนอนตัวแบนและแพลงก์ตอนเป็นอาหาร 

สังข์รดน้ำ โดยปกติแล้วจะมีเปลือกเวียนทางซ้าย (อุตราวรรต) ตามเข็มนาฬิกา แต่มีบางตัวที่เวียนไปทางด้านขวา (ทักษิณาวรรต) ซึ่งพบได้น้อยมาก ซึ่งหอยลักษณะนี้ตามคติของศาสนาฮินดูจะถือเป็นมงคล (ตามคติของพราหมณ์-ฮินดู ขวา=ซ้าย, ซ้าย=ขวา ในแบบสากล) ด้วยถือว่าเป็นของศักดิ์สิทธิ์ และเป็นหอยที่อยู่ในพระกรของพระวิษณุ จึงนำมาใช้ในงานมงคลต่าง ๆ ที่มีพิธีการ เช่น การรดน้ำในพิธีแต่งงาน โดยเชื่อว่าจะเป็นสิริมงคล หรือใช้เป่าโดยต้องตัดส่วนปลายของเปลือกหรือก้นหอยออก ใช้ในงานพระราชพิธี รวมถึงงานสมโภชและงานพิธีมงคลอื่น ๆ  รวมถึงมีการนำไปใช้ทำเป็นเครื่องประดับต่าง ๆ ด้วยการนำเปลือกหอยไปล้างทำความสะอาดและผ่านการเจียระไนด้วยการฝาน, ตัด, เจาะ หรือแกะสลักในแบบต่าง ๆ ทั้งเป็นกำไลข้อมือ, ปิ่นปักผม หรือของประดับตบแต่งเพื่อความสวยงาม เป็นต้น  โดยเชื่อว่าชาวทิเบตเป็นคนกลุ่มแรกที่นำมาใช้ในพิธีกรรมก่อนที่จะแผ่ขยายมาสู่ความเชื่อในศาสนาฮินดูโลกหลงใหลของนักสะสม
# โทะ
โทะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า と มีที่มาจากตัวเขียนหวัดของมันโยงะนะ 止 และคะตะกะนะเขียนว่า ト มีที่มาจากส่วนบนของมันโยงะนะ 止 ออกเสียงว่า  เมื่อเติมดะกุเต็งจะออกเสียงว่า 

と เป็นอักษรลำดับที่ 20 อยู่ระหว่าง て (เทะ) กับ な (นะ) ในการจัดลำดับอักษรปัจจุบัน ส่วนการจัดลำดับแบบอิโระฮะ と เป็นอักษรลำดับที่ 7 อยู่ระหว่าง へ (เฮะ) กับ ち (ชิ)

 รูปแบบ  โรมะจิ  ฮิระงะนะ  คะตะกะนะ  เสียงอ่าน รูปแบบ  โรมะจิ  ฮิระงะนะ  คะตะกะนะ  เสียงอ่าน ธรรมดา to  と  ト  โทะ-โตะ ธรรมดา+ดะกุเต็ง do  ど  ド  โดะ toutō  とう, とぅとお, とぉとー, と～  トウ, トゥトオ, トォトー, ト～  โท-โต doudō  どう, どぅどお, どぉどー, ど～  ドウ, ドゥドオ, ドォドー, ド～  โด ทวิอักษร twa  とぁ  トァ  ทฺวะ-ตฺวะ ทวิอักษร+ดะกุเต็ง dwa  どぁ  ドァ  ดฺวะ twi  とぃ  トィ  ทฺวิ-ตฺวิ dwi  どぃ  ドィ  ดฺวิ tu, twu  とぅ  トゥ  ทุ-ตุ, ทฺวุ-ตฺวุ du, dwu  どぅ  ドゥ  ดุ, ดฺวุ twe  とぇ  トェ  ทฺเวะ-ตฺเวะ dwe  どぇ  ドェ  ดฺเวะ

 อักษรแบบอื่น 
ภาษาไอนุใช้คะตะกะนะแบบเติมฮันดะกุเต็ง ト゚ สำหรับใช้แทนเสียง  ซึ่งสามารถเขียนด้วย ツ゚ แทนก็ได้ และใช้คะตะกะนะขนาดเล็ก ㇳ เป็นพยัญชนะสะกด  เหมือนการสะกดด้วย -ต

 อักขระ  ยูนิโคด  จิส เอกซ์ 0213JIS拡張漢字（JIS X 0213:2004）（全コード表）   ความหมาย と  U+3068  1-4-40  ฮิระงะนะ โทะ ど  U+3069  1-4-41  ฮิระงะนะ โดะ ト  U+30C8  1-5-40  คะตะกะนะ โทะ ド  U+30C9  1-5-41  คะตะกะนะ โดะ ト゚  U+30C8 U+309A  1-5-94  คะตะกะนะ ทุ ㇳ  U+31F3  1-6-81  คะตะกะนะ โทะ ตัวเล็ก ㋣  U+32E3  1-12-78  คะตะกะนะ โทะ ในวงกลม ﾄ  U+FF84  ไม่มี  คะตะกะนะ โทะ ครึ่งความกว้าง

 ลำดับขีด 
 thumb|upright|alt=ลำดับขีดในการเขียน と|ลำดับขีดในการเขียน と thumb|upright|alt=ลำดับขีดในการเขียน ト|ลำดับขีดในการเขียน ト

ฮิระงะนะ と มีลำดับขีด 2 ขีดดังนี้
 ขีดเส้นเฉียงลงทางขวาขนาดสั้น จากตำแหน่งบน หยุดที่กึ่งกลางบรรทัด
 ขีดเส้นโค้งคล้ายตัว C ที่อ้ากว้าง เชื่อมกับปลายเส้นแรก

คะตะกะนะ ト มีลำดับขีด 2 ขีดดังนี้
 ขีดเส้นตั้งจากบนลงล่าง
 ขีดเส้นเฉียงลงทางขวาขนาดสั้น โดยเริ่มจากกึ่งกลางของเส้นแรก

 คันจิ 
ตัวอย่างคันจิที่อ่านว่าโทะ และขึ้นต้นด้วยโทะ มีดังนี้
# คอลตัน เฮย์เนส
คอลตัน ลี เฮย์เนส  เกิดเมื่อวันที่ 13 กรกฎาคม ค.ศ. 1988 เป็นนักแสดงและนายแบบชาวอเมริกัน เขาเป็นที่รู้จักกันดีที่สุดสำหรับบทบาท แจ็กสัน วิตต์มอร์ จากซีรีส์โทรทัศน์เรื่อง ทีนวูล์ฟ ทางช่องเอ็มทีวี และบทบาท รอย ฮาร์เปอร์ / อาร์เซนอล ในซีรีส์โทรทัศน์เรื่อง แอร์โรว์

ผลงาน
ภาพยนตร์
 ปี เรื่อง บทบาท หมายเหตุ 2007 ทรานส์ฟอร์มเมอร์ส มหาวิบัติจักรกลสังหารถล่มจักรวาล Cafe kid Uncredited 2011 Yearbook  Carl Mccormick  Short film  2011 Charlie Brown: Blockhead's Revenge Linus van Pelt Short film 2015 San Andreas Joby O'Leary  2017 Grannie Oliver "Daddy" Warbucks  Short film  2017 Rough Night Real Scotty   2017 Triumph Jeff  2018 อีเมลลับฉบับ, ไซมอน Kevin Scenes cut

โทรทัศน์
 ปี เรื่อง บทบาท หมายเหตุ 2007 ซีเอสไอ: ไมแอมี Brandon Fox Episode: "Bang, Bang, Your Debt" 2008 Privileged Alexander Episode: "All About Friends and Family" 2008 พุชชิงเดซีส์ Ares Kostopolous Episode: "Frescorts" 2009 Always and Forever Scott Holland Television film 2009 Melrose Place Jessie Roberts Episode: "Gower" 2010  Brett Crezski Main role; 11 episodes 2010 Look: The Series Shane Main role; 11 episodes 2011–2012, 2017 ทีนวูล์ฟ Jackson Whittemore Main role; 24 episodes (seasons 1–2, 6) 2011  Kai Episode: "Dogs of War" 2013–2016, 2018 แอร์โรว์ Roy Harper / Arsenal 46 episodes;Recurring role (Season 1)Main role (Seasons 2–3)Special Guest Star (Season 4) 2016 The Grinder Luke Grinder Episode: "The Retooling of Dean Sanderson"Episode: "Divergence" 2016 Scream Queens Tyler 2 episodes (season 2)  2017 อเมริกันฮอร์เรอร์สตอรี Detective Samuels 

วิดีโอเกมส์
 ปี เรื่อง บทบาท หมายเหตุ 2016 Marvel Avengers Academy Thor (voice)

มิวสิกวิดีโอ
 ปี เรื่อง นักร้อง บทบาท หมายเหตุ 2007 "I Don't Love You" มายเคมิคอลโรแมนซ์ Guest Star2012 "Trouble" เลโอนา ลูวิส Love Interest  2013 "Gold" วิกตอเรีย จัสติซ Guest Star  2014 "Honey, I'm Good." Andy Grammer Guest Star
# พระเจ้านรปติสี่ตู่
พระเจ้านรปติสี่ตู่ (, 8 ตุลาคม 1693-18 สิงหาคม 1754) เป็นกษัตริย์แห่งราชวงศ์พุกาม พระราชนัดดาของพระเจ้านรถุได้ขึ้นครองราชสมบัติต่อมา ทรงพระนามว่า พระเจ้านรปติสี่ตู่ (พ.ศ. 1717-1754) หรือพระนามภาษาสันสกฤตว่า ศรีตรีภูวนาทิตยบวรธัมมราชา ส่วนพระนามในจารึกคือ สี่ตู่ เช่นเดียวกับพระอัยกาของพระองค์

ในรัชกาลนี้ พระเจ้านรปติสี่ตู่ทรงสร้างรูปแบบอารยธรรมที่เป็นพม่าชัดเจนขึ้นมา และส่งต่อวัฒนธรรมดังกล่าวให้แก่ชนชาติต่างๆโดยรอบ รวมถึงชาวมอญเจ้าของอารยธรรมเดิม นอกจากนี้ ยังทรงรับเอาพุทธศาสนาลัทธิลังกาวงศ์เข้ามายังพุกาม มีการแต่งตำราทางพุทธศาสนา สร้างวัด และเจติยวิหาร และกัลปนาข้าทาส ที่ดิน ให้แก่วัดเป็นจำนวนมาก

ยิ่งไปกว่านั้นการสร้างศาสนสถานด้วยสถาปัตยกรรมแบบพุกามของพระองค์ ในดินแดนห่างไกลต่าง ๆ ยังเป็นการแผ่ขยายอำนาจของอาณาจักรออกไปภายนอก ซึ่งทำให้ฐานการผลิตของอาณาจักรพุกามกว้างขวางขึ้นอีกด้วย นับได้ว่าเป็นยุคที่มีความมั่นคงและมั่งคั่งสุดในประวัติศาสตร์พุกาม
# พระเจ้าอุซะนา
พระเจ้าอุซะนา (, ; พ.ศ. 1794-1799) ประวัติศาสตร์บันทึกไว้ว่าพระองค์มิได้มีความสามารถแต่อย่างใด จึงโปรดให้มหาอำมาตย์ ราซะทินจาน  ดูแลบ้านเมืองแทนพระองค์เมื่อพระเจ้าอุซะนาเสด็จสวรรคตจากการคล้องช้าง มหาอำมาตย์ราซะทินจานได้เลือกเจ้าชายพระราชโอรสพระองค์เล็กที่สุดของพระเจ้าอุซะนาพระนามว่า พระเจ้านรสีหบดี ขึ้นครองราชย์
# พระเจ้าไชยสิงขะ
พระเจ้าไชยสิงขะ  หรือ ที่โลมี่นโล (, ; พ.ศ. 1754–1778) หรือ พระเจ้าน่านด้องเมี่ย  เป็นพระเจ้าพุกาม ที่ครองราชย์ต่อจากพระราชบิดา ในรัชกาลนี้แทบไม่มีความวุ่นวายทางการเมืองเลย จึงเป็นยุคสมัยของการสร้างวัดและเจดีย์ขนาดใหญ่เป็นจำนวนมาก เช่น วัดที่โลมี่นโล จนในท้ายรัชกาลเกิดปัญหาจากการกัลปนาที่ดิน และกำลังพลจำนวนมากให้เป็นข้าวัด เนื่องจากข้าวัดเหล่านี้จะไม่ถูกเกณฑ์แรงงานจากหลวง
# หมู่เกาะคาฟุ
หมู่เกาะคาฟุ  เป็นเขตการปกครองของประเทศมัลดีฟส์ ในหมู่เกาะคาฟุนั้นมี 107 เกาะ ซึ่งประกอบไปด้วยเกาะที่มีผู้อยู่อาศัยจำนวน 10 เกาะ และกว่า 97 เกาะที่ไม่มีผู้อยู่อาศัย แต่มีอยู่หลายเกาะที่ไม่มีผู้อยู่อาศัยถาวรนั้นได้ถูกนำไปเปิดเป็นโรงแรมที่พักสำหรับนักท่องเที่ยว

อนึ่ง มาเลซึ่งเป็นเมืองหลวงของประเทศมัลดีฟส์นั้นตั้งอยู่ในหมู่เกาะคาฟุ แต่ไม่อยู่รวมในเขตปกครองของคาฟุ
# พระเจ้านรสิงขะ
พระเจ้านรสิงขะ (, , นะระเต้นคะ; ค.ศ. 1141–1174) เป็นกษัตริย์ในราชวงศ์พุกามระหว่าง ค.ศ. 1171–1174 พระองค์ทรงแต่งตั้งให้พระเจ้านรปติสี่ตู่เป็นรัชทายาทผู้มีสิทธิโดยตรงและผู้บัญชาการทหาร ถือเป็นครั้งแรกที่มีการบันทึกเหตุการณ์ในประวัติศาสตร์ของราชวงศ์ที่กษัตริย์ทรงสละอำนาจการบังคับบัญชากองทัพ พระองค์ถูกลอบปลงพระชนม์จากอองซวามะจี้หนึ่งในบริวารของพระเจ้านรปติสี่ตู่ หลังพระองค์นำพระมเหสีองค์หนึ่งของพระเจ้านรปติสี่ตู่เป็นพระราชินีHtin Aung 1967: 50–51Harvey 1925: 53–54

G.H. Luce รายงานว่า ไม่มีหลักฐานจารึกที่ระบุว่าพระเจ้านรสิงขะหรือกษัตริย์พระองค์ใดระหว่าง ค.ศ. 1165 ถึง 1174 มีตัวตนอยู่Than Tun 1964: 128Coedès 1968: 167 นักประวัติศาสตร์คนอื่นอย่าง ทีนออง ไม่ยอมรับ"ข้อสันนิษฐาน"ของ LuceHtin Aung 1970: 42–43

พระชนม์ชีพช่วงต้น
พระเจ้านรสิงขะเป็นพระราชโอรสองค์โตในพระเจ้านะระตูกับพระมเหสี Myauk PyintheYazawin Thit Vol. 1 2012: 124, footnote 3 พงศาวดารบันทึกเรื่องวันพระราชสมภพของพระองค์ไม่ตรงกันส่วนโหราศาสตร์ของ Zatadawbon Yazawin (Zata 1960: 66) ระบุว่าพระองค์เสด็จพระราชสมภพในวันพุธที่ 17 เดือน 6 ปี 503 ME (วันพุธ 18 สิงหาคม ค.ศ. 1141) แต่ Yazawin Thit ระบุปีให้ถูกต้องเป็น 496 ME และมีหมายเหตุว่าวันที่ของพระองค์ใน Hmannan Yazawin ไม่สอดคล้องกับเรื่องเล่าของตนเอง Hmannan กับพงศาวดารอื่น ๆ ยอมรับว่าพระเจ้านรสิงขะมีพระชนมายุมากกว่าพระเจ้านรปติสี่ตู่ผู้เสด็จพระราชสมภพใน ค.ศ. 1138 แต่ Hmannan กลับระบุปีพระราชสมภพของพระเจ้านรสิงขะที่ ค.ศ. 1140 เหตุผลที่เกิดข้อขัดแย้งกันนั่นคือ ด้วยเหตุผลบางประการ Hmannan เปลี่ยนมาใช้วันที่สำหรับกษัตริย์พระองค์นี้ (พระชนมายุ 34 พรรษา ครองราชย์ 3 ปี) ใน Maha Yazawin อย่างกะทันหัน ทั้งที่กษัตริย์ก่อนหน้านี้เกือบทั้งหมดใช้วันที่ของ Yazawin Thit เป็นหลัก ตารางข้างล่างระบุวันที่ตามพงศาวดารฉบับหลัก 4 ฉบับMaha Yazawin Vol. 1 2006: 348 ทางวิชาการรับเฉพาะวันพระราชสมภพตามที่กำหนดไว้ในส่วนโหราศาสตร์ของ Zata เป็นการชั่วคราว

 พงศาวดาร พระราชสมภพ–สวรรคต พระชนมพรรษา รัชสมัย ความยาวของรัชสมัย Zatadawbon Yazawin (ส่วนรายพระนามพระมหากษัตริย์)Zata 1960: 40 1142–1173 31 1170–1173 3 Zatadawbon Yazawin (ส่วนดวงชะตาราชวงศ์)Zata 1960: 66 1141–1175 34 1170–1175 3 มหาราชวงศ์ 1130–1164 34 1161–1164 3 มหาราชวงศ์ ฉบับใหม่ 1134–1174 40 1171–1174 3 มหาราชวงศ์ ฉบับหอแก้ว 1140–1174 34 1171–1174 3

พระเจ้านรสิงขะทรงเติบโตในราชสำนักของพระเจ้าอลองสิธู พระองค์ไม่ได้เป็นแม้แต่รัชทายาท เนื่องจากผู้เป็นรัชทายาทผู้มีสิทธิโดยตรงคือพระปิตุลา พระเจ้ามินชินสอ เมื่อพระองค์เข้าสู่วัยผู้ใหญ่ พระองค์สมรสกับ Min Aung Myat ผู้เป็นพระราชนัดดาในพระเจ้าอลองสิธูเหมือนกับพระองค์ ในพิธีอภิเษกสมรสมีพระมหากษัตริย์เป็นประธานด้วยตัวพระองค์เองHmannan Vol. 1 2003: 311–312

ใน ค.ศ. 1167 พระเจ้านรสิงขะกลายเป็นรัชทายาทโดยฉับพลันหลังพระราชบิดาทรงลอบปลงพระชนม์ทั้งพระเจ้านะระตูกับพระเจ้ามินชินสอ

รัชสมัย
thumb|ผู้บัญชาการ อองซวา

หมายเหตุ
# จีนโซ่
พระเจ้าจีนโซ่  เป็นพระมหากษัตริย์พม่าแห่งราชวงศ์พุกาม ครองราชย์ระหว่างปี พ.ศ. 1564–1581

 ประวัติ 
พระเจ้าจีนโซ่เป็นราชบุตรของพระเจ้าญองอู้ ซอยะฮ่าน พระเจ้าญองอู้ ซอยะฮ่าน มีมเหสี 3 องค์ ซึ่งทั้งสามนั้นเป็นพี่น้องกัน ในปลายรัชกาลพระองค์ถูกยึดราชบัลลังก์โดยพระเจ้ากู้นซอจ้องพยู ในขณะที่มเหสี 2 องค์ ทรงพระครรภ์อยู่ ซึ่งต่อมาพระโอรสในครรภ์ก็คือ พระเจ้าจีนโซ่และพระเจ้าโซะกะเต้ ต่อมาพระเจ้าจีนโซ่ได้บีบบังคับให้พระเจ้ากู้นซอจ้องพยู (ซึ่งเคยชิงราชสมบัติพระบิดาพระองค์) สละราชบัลลังก์และออกผนวช พระเจ้าจีนโซ่จึงขึ้นครองราชย์แทน

พระเจ้าจีนโซ่ได้ชื่อว่าเป็นนายพรานที่มีฝีมือ พระองค์สวรรคตระหว่างที่ออกล่าสัตว์ใกล้เมืองโมนยวา โดยการถูกลอบปลงพระชนม์ด้วยธนู ปัจจุบันพระองค์ได้รับการยกย่องให้เป็น หนึ่งในนะหลวง 37 ตน ตามความเชื่อเรื่องนะของพม่าในนาม เจ้ามี่นคองแห่งปะเรนมะ Harvey, G. E. (1925). History of Burma: From the Earliest Times to 10 March 1824. London: Frank Cass & Co. Ltd.
# กู้นซอจ้องพยู
พระเจ้ากู้นซอจ้องพยู  เป็นกษัตริย์ของพุกาม ได้เข้าชิงราชสมบัติของพระเจ้าญองอู้ ซอยะฮ่าน และอภิเษกมเหสีทั้งสามของพระเจ้าญองอู้ ซอยะฮ่าน ขึ้นเป็นมเหสีของพระองค์

พระองค์เป็นพระราชบิดาของพระเจ้าอโนรธา ผู้สถาปนาอาณาจักรพุกาม ในปลายรัชกาลพระองค์ถูกพระราชโอรสบุญธรรม คือ จีนโซ่ บีบบังคับให้สละราชสมบัติและบีบบังคับให้พระองค์ออกบวชและสิ้นพระชนม์ในเวลาต่อมา

ปัจจุบันพระเจ้ากู้นซอจ้องพยูเป็นหนึ่งในนะหลวง 37 ตนตามความเชื่อเรื่องนะของพม่า
# ญองอู้ ซอยะฮ่าน
พระเจ้าญองอู้ ซอยะฮ่าน (, ; บางครั้งเรียก ตองตูจี้มี่น ; ประมาณ ค.ศ. 924–1001) เป็นกษัตริย์ในราชวงศ์พุกามของประเทศพม่าเมื่อประมาณ ค.ศ. 956 ถึง 1001 แม้ว่าพระองค์จะเป็นที่จดจำในฐานะ พระเจ้าแตงกวา ตามพงศาวดารพม่าที่อิงจากตำนาน ญองอู้ยังทรงเป็นกษัตริย์พุกามองค์แรกสุดที่ได้รับการยืนยันการมีตัวตนจากหลักฐานจารึกAung-Thwin 1985: 21 ตามข้อมูลวิชาการ พุกามในรัชสมัยของญองอู้ ซึ่งขณะนั้นเป็นหนึ่งในนครรัฐคู่แข่งหลายแห่งในพม่าตอนบน "เติบโตขึ้นทั้งในด้านอำนาจและความยิ่งใหญ่"Lieberman 2003: 90–91 การประดิษฐ์อักษรพม่ากับการสร้างป้อมปราการพุกามอาจเริ่มขึ้นในรัชสมัยพระองค์ (Aung-Thwin 2005: 38) : การหาอายุจากคาร์บอนกัมมันตรังสีของกำแพงพุกามส่วนที่เก่าที่สุด (ประมาณ ค.ศ. 980) ชี้ที่รัชสมัยของพระองค์ แม้ว่าวันที่ที่น่าจะเป็นไปได้มากกว่าคือประมาณ ค.ศ. 1020 (Aung-Thwin 2005: 167–178, 197–200) : หลักฐานแรกสุดของอักษรพม่า (ค.ศ. 984) ชี้ที่รัชสมัยของพระองค์ ถ้าสำเนาศิลาจารึกดั้งเดิมที่หล่อขึ้นใหม่ในคริสต์ศตวรรษที่ 18 ได้รับอนุญาตให้ใช้เป็นหลักฐาน หลักฐานที่เก่าแก่ที่สุดของอักษรพม่าดั้งเดิม (จารึกฉัตรทองแดงปิดทองของวัดมหาโพธิ์) มีอายุย้อนไปถึง ค.ศ. 1035

 รายงานพงศาวดาร 
แม้มีความสำคัญทางประวัติศาสตร์ นักวิชาการระบุรัชสมัยของพระองค์ที่บันทึกในพงศาวดารเป็นตำนาน ตามตำนานระบุว่า ญองอู้แย่งชิงราชบัลลังก์จากเต้นโค ครั้งหนึ่งญองอู้เคยเป็นเกษตรกรที่สังหารเต้นโคเมื่อพระองค์ขโมยแตงกวาจากไร่แตงกวาของเขา พระราชินีรับญองอู้ ซอยะฮ่านขึ้นเป็นกษัตริย์ เพื่อป้องกันความไม่สงบภายในราชอาณาจักร และกลายเป็นที่รู้จักในพระนาม ตองตูจี้มี่น (พระเจ้าแตงกวา หรือ พระเจ้าเกษตรกร)Harvey 1925: 19 เรื่องนี้อาจจะเป็นเพียงนิทาน โดยมีอย่างน้อยสามฉบับ ได้แก่ นิทานพม่า "เจ้าหญิง Thudhammasari" ที่คล้ายคลึงกัน และอีกสองเรื่องในประวัติศาสตร์กัมพูชา เรื่องหนึ่งอยู่ในคริสต์ศตวรรษที่ 8 ส่วนอีกเรื่องอยู่ในคริสต์ศตวรรษที่ 14 พระบาทสมเด็จพระนโรดม สีหนุเคยอ้างสิทธิ์สืบเชื้อสายจากคนสวน เพื่อแสดงความใกล้ชิดกับประชาชนของพระองค์Harvey 1925: 315–316

ญองอู้ ซอยะฮ่านถูกโค่นล้มจากกู้นซอจ้องพยู ซึ่งภายหลังถูกโค่นโดยพระราชโอรสของญองอู้ คือ จีนโซ่และโซะกะเต้

 วันที่ 
พงศาวดารต่าง ๆ ระบุวันเวลาเกี่ยวกับพระชนม์ชีพและรัชสมัยของพระองค์ไม่ตรงกันMaha Yazawin Vol. 1 2006: 347 Zatadawbon Yazawin พงศาวดารที่เก่าแก่สุด ถือว่ามีข้อมูลสำหรับสมัยพุกามที่แม่นยำที่สุด (Maha Yazawin 2006: 346–349) : Among the four major chronicles, only Zatadawbon Yazawin's dates line up with Anawrahta's inscriptionally verified accession date of 1044 CE. (Aung-Thwin 2005: 121–123) : In general, Zata is considered "the most accurate of all Burmese chronicles, particularly with regard to the best-known Pagan and Ava kings, many of whose dates have been corroborated by epigraphy." ตารางข้างล่างระบุวันที่ตามพงศาวดารหลัก 4 ฉบับ และวันที่ของมหาราชวงศ์ ฉบับหอแก้วที่ยึดตามวันครองราชย์ใน ค.ศ. 1044 ซึ่งได้รับการยืนยันจากจารึกของพระเจ้าอโนรธามังช่อ

 พงศาวดาร พระราชสมภพ–สวรรคต พระชนมายุ รัชสมัย ความยาวรัชสมัย Zatadawbon Yazawin 924–1001 77 956–1001 45 มหาราชวงศ์ 873–950 77 917–950 33 มหาราชวงศ์ ฉบับใหม่และมหาราชวงศ์ ฉบับหอแก้ว 887–964 77 931–964 33 มหาราชวงศ์ ฉบับหอแก้วแบบปรับปรุงแล้ว 915–992 77 959–992 33

 หมายเหตุ
# เบเนดิกต์ คัมเบอร์แบตช์
เบเนดิกต์ ทิโมที คาร์ลตัน คัมเบอร์แบตช์ CBE  เกิดเมื่อวันที่ 19 เดือนกรกฎาคม ค.ศ. 1976 เป็นนักแสดงชาวอังกฤษที่มีผลงานทั้งทางโทรทัศน์ วิทยุ และโรงละคร ซึ่งได้รับรางวัลจากบทบาทที่แสดงมากมาย อาทิ Hawking (ภาพยนตร์โทรทัศน์) ปี 2004, Amazing Grace ปี 2006, Atonement ปี 2007, The Last Enemy ปี 2008, Small Island ปี 2009 และ เชอร์ล็อก ปี 2010-ปัจจุบัน

ในส่วนภาพยนตร์ ปี 2011 ถอดรหัสสายลับพันหน้า รับบทเป็นปีเตอร์ กวิลเลม ปี 2013 ได้รับบทเป็นข่าน ในเรื่อง สตาร์ เทรค ทะยานสู่ห้วงมืด และมังกรสเมาก์ ในเรื่อง เดอะฮอบบิท ดินแดนเปลี่ยวร้างของสม็อค ในปี 2014 ได้รับบทเป็นวิลเลียม ฟอร์ด ในเรื่อง ปลดแอก คนย่ำคน อลัน ทูริ่ง ในเรื่อง ถอดรหัสลับ อัจฉริยะพลิกโลก ในปี 2015 เบเนดิกต์แสดงละครเวทีเรื่อง แฮมเลต ซึ่งเป็นหนึ่งในผลงานที่มีชื่อเสียงของเชกสเปียร์ โดยรับบทเป็น เจ้าชายแฮมเลต ที่โรงละคร Barbican ในกรุงลอนดอน 

บทบาทในการพากย์เสียงในภาพยนตร์เรื่องต่าง ๆ ได้แก่ บท มังกรสเมาก์ และ the Necromancer ใน เดอะฮอบบิท (2013), บท Classified ในเพนกวิน ออฟ มาดากัสกา (2014) จากค่ายดรีมเวิร์ก แอนิเมชัน ปัจจุบันเบเนดิกต์สวมบทบาทเป็นตัวละครใน มาร์เวลคอมิกส์ มีชื่อว่า ด็อกเตอร์สเตรนจ์ และมีภาพยนตร์ออกมาภายใต้ชื่อเดียวกันในปี 2016

ด้านชีวิตส่วนตัว คัมเบอร์แบตช์สมรสกับโซฟี ฮันเตอร์ ผู้กำกับละครเวที เมื่อวันที่ 14 กุมภาพันธ์ ค.ศ. 2015 และบุตรคนแรกของทั้งคู่เกิดเมื่อเดือนมิถุนายน มีชื่อว่า "คริสโตเฟอร์ คาร์ลตัน คัมเบอร์แบตช์" โดยชื่อ Carlton ได้เอามาจากนามสกุลของบิดาของคัมเบอร์แบตช์เอง ส่วนบุตรคนที่สองเกิดเมื่อเดือนมีนาคม ปี 2017 มีชื่อว่า "ฮาล ออเดน คัมเบอร์แบตช์"http://people.com/babies/benedict-cumberbatch-welcomes-son-hal-auden/ โดยชื่อ Hal มาจากชื่อเล่นในวัยเด็กของพระเจ้าเฮนรีที่ 5 ในบทประพันธ์ของเชกสเปียร์

 รางวัล 
 รางวัลที่ได้ 
 Laurence Olivier Award for Best Actor
 National Television Award for TV Detective 
 แซทเทิลไลท์ อวอร์ด สาขานักแสดงนำชายยอดเยี่ยมใน มินิซีรีส์ / ภาพยนตร์สร้างสำหรับออกอากาศทางโทรทัศน์
 รางวัลแบฟตา สาขานักแสดงนำชาย

 รางวัลที่ได้รับการเสนอชื่อเข้าชิง 
 เอ็มทีวีมูวีอะวอดส์ สาขาสุดยอดดาวร้าย
 รางวัลสมาคมนักแสดงภาพยนตร์และโทรทัศน์ สาขาคัดเลือกนักแสดงยอดเยี่ยม
 รางวัลเอ็มมี สาขานักแสดงนำชายยอดเยี่ยมในมินิซีรีส์หรือภาพยนตร์โทรทัศน์
 บริติชอะแคเดมีเทเลวิชันอะวอดส์ สาขานักแสดงสมทบชายยอดเยี่ยม
 รางวัลลอเรนซ์ โอลิเวอร์ สาขานักแสดงสมทบยอดเยี่ยม
 บริติชอินดิเพนเดนต์ฟิล์มอะวอดส์ สาขานักแสดงสมทบชายยอดเยี่ยม
 รางวัลลูกโลกทองคำ สาขารางวัลทางโทรทัศน์
 รางวัลนักแสดงนำชายยอดเยี่ยม ประเภทมินิซีรีส์หรือภาพยนตร์ที่ทำเพื่อฉายทางโทรทัศน์
 รางวัลแบฟตา สาขานักแสดงนำชายยอดเยี่ยม
 แนชนัลเทเลวิชันอะวอดส์ สาขานักแสดงยอดเยี่ยม
 เอ็มทีวีมูวีอะวอดส์ สาขา ตัวละครยอดนิยม
 รางวัลอเคเดมี่ อวอร์ด หรือ ออสก้า สาขานักแสดงชายยอดเยี่ยม จากบทบาทของอลัน ทูริ่ง ในเรื่อง The Imitation Game
# โบรลี่
โบรลี่ (ブロリー, Broly) เป็นตัวละครการ์ตูนจากซีรีส์ ดราก้อนบอล และและมีบทบาทปรากฏอนิเมะดราก้อนบอล Z และดราก้อนบอล ซูเปอร์

ประวัติ

ท่าไม้ตาย
# ไอมูฟวี่
ไอมูฟวี่  เป็นโปรแกรมซอฟต์แวร์ย่อย ในชุดซอฟต์แวร์ของไอไลฟ์ที่ผลิตโดยบริษัทแอปเปิล ซึ่งไว้ใช้ร่วมกับระบบปฏิบัติการ แมค โอเอส เอ็กซ์, ไอโอเอส และ แมคโอเอส เป็นโปรแกรมซอฟต์แวร์ที่สำหรับการจัดการ, แก้ไขตัดต่อภาพยนตร์ โดยปัจจุบันได้พัฒนาถึงเวอร์ชันสำหรับไอโอเอสแล้ว

 ประวัติรุ่นของไอมูฟวี่ 
รุ่นวันที่วางจำหน่ายประโยชน์ระบบปฏิบัติการหมายเหตุไอมูฟวี่5 ตุลาคม ค.ศ. 1999Bundled with iMac DV, later issued as a free download.แมค โอเอส 8.6 และ โอเอส 9ไอมูฟวี่ 219 กรกฎาคม ค.ศ. 2000Bundled with FireWire-enabled Macs, also a separate purchase and later bundled as part of Mac OS X.แมค โอเอส 9 และ โอเอส เอ็กซ์Added new sound effects (including some from Skywalker Sound), but removed older ones; also removed the Water Ripple effect.ไอมูฟวี่ 37 มกราคม ค.ศ. 2003Bundled with all new Macs, also a separate purchase (iLife), later as a free download.แมค โอเอส เอ็กซ์Bundled as part of iLife.ไอมูฟวี่ 46 มกราคม ค.ศ. 2004Bundled with all new Macs, also a separate purchase (iLife '04).แมค โอเอส เอ็กซ์Bundled as part of the iLife '04 package.ไอมูฟวี่ เอชดี 56 มกราคม ค.ศ. 2005Bundled with all new Macs, also a separate purchase (iLife '05).แมค โอเอส เอ็กซ์Bundled as part of the iLife '05 package.ไอมูฟวี่ เอชดี 610 มกราคม ค.ศ. 2006Bundled with all new Macs and separate purchase (iLife '06), later as free download for owners of iLife '08.แมค โอเอส เอ็กซ์ 10.3 (แพนเธอร์), แมค โอเอส เอ็กซ์ 10.4 (ไทเกอร์), แมค โอเอส เอ็กซ์ 10.5 (ลีโอพาร์ด) และ แมค โอเอส เอ็กซ์ 10.6 (สโนว์ลีโอพาร์ด)Bundled as part of the iLife '06 package.ไอมูฟวี่ '087 สิงหาคม ค.ศ. 2007Bundled with all new Macs and for separate purchase (iLife '08).แมค โอเอส เอ็กซ์ 10.4 (ไทเกอร์) และ 10.5 (ลีโอพาร์ด).Bundled as part of the iLife '08 package. Redesigned.ไอมูฟวี่ '0927 มกราคม ค.ศ. 2009Bundled with all new Macs and for separate purchase (iLife '09).แมค โอเอส เอ็กซ์ 10.5 (ลีโอพาร์ด) และ แมค โอเอส เอ็กซ์ 10.6 (สโนว์ลีโอพาร์ด)Bundled as part of the iLife '09 package.ไอมูฟวี่สำหรับไอโฟนและไอพอดทรัช24 มิถุนายน ค.ศ. 2010Available to purchase in the Apple App Store.ไอโอเอส 4 และ ไอโอเอส 5ไอมูฟวี่ '11 20 ตุลาคม ค.ศ. 2010 Bundled with all new Macs sold on or after October 20, 2010 or for separate purchase in iLife '11. แมค โอเอส เอ็กซ์ สโนว์ลีโอพาร์ด (10.6.3 และหลังจากนี้) Bundled as part of the iLife '11 package. Also available for purchase in the Mac App Store.ไอมูฟวี่สำหรับไอแพด 10 มีนาคม ค.ศ. 2011 Available to purchase in the iOS App Store. ไอโอเอส 4.3 และ ไอโอเอส 5
# เบิร์นอิตทูเดอะกราวด์
เบิร์นอิตทูเดอะกราวด์  เป็นเพลงซิงเกิลอับดับ 4 โดยวงนิกเคลแบ็ก วางจำหน่ายเมื่อวันที่ 29 มิถุนายน พ.ศ. 2552 โดยค่ายเพลงโรดรันเนอร์ เป็นเพลงแนวร็อคของแคนาดาและเป็นเพลงอยู่ในอัลบั้มเพลงประกอบภาพยนตร์ของทรานส์ฟอร์มเมอร์ส อภิมหาสงครามแค้น ซึ่งภายหลังดับเบิลยูดับเบิลยูอีนำเอาเพลงนี้ไปใช้เป็นเพลงเปิดรายการมวยปล้ำอาชีพของรอว์ ตั้งแต่วันที่ 16 พฤศจิกายน พ.ศ. 2552

รายชื่อเพลง
"Clean Edit" - 3:29
"Album Version" - 3:30

ชาร์ต

ชาร์ตประจำสัปดาห์
ชาร์ต (2009)ตำแหน่งสูงสุด

ชาร์ตสิ้นปี
ชาร์ต (2009)ตำแหน่งUS Hot Rock Songs (Billboard)27

การรับรอง
# แผ่นดินไหวในมหาสมุทรอินเดีย พ.ศ. 2555
แผ่นดินไหวในมหาสมุทรอินเดีย พ.ศ. 2555 เป็นแผ่นดินไหวขนาด 8.6 ตามมาตราโมเมนต์ เกิดขึ้นในท้องที่อาเจะฮ์ ประเทศอินโดนีเซีย เมื่อวันพุธที่ 11 เมษายน 2555 เวลา 15:38 (ตามเวลาไทย) ทางทิศตะวันตกเฉียงใต้ของเมืองบันดาอาเจะฮ์ไปราว 500 กิโลเมตร ยังให้ประชาชนในประเทศอินโดนีเซียและประเทศอินเดียพากันออกจากอาคารบ้านเรือนด้วยความหวาดกลัว และ ประเทศ 28 ประเทศประกาศเตือนภัยสึนามิทั้งนี้ ในปี 2547 เคยเกิดแผ่นดินไหวและคลื่นสึนามิห่างจากทางตะวันออกเฉียงใต้ของท้องที่เดียวกันไปประมาณ 250 กิโลเมตร ซึ่งเป็นเหตุให้มีผู้คนบาดเจ็บล้มตายเป็นอันมาก

หลังจากแผ่นดินไหว ศูนย์บริการข้อมูลข่าวสารมหาสมุทรแห่งชาติอินเดีย (Indian National Centre for Ocean Information Services) มีคำเตือนสีแดงให้ระวังคลื่นสึนามิระดับสูงในหมู่เกาะอันดามันและนิโคบาร์ด้วย และในเวลา 20:18 ทาง PTWC ก็ออกเอกสารยกเลิกการเตือนสึนามิ โดยพบคลื่นที่เกิดเป็นคลื่นขนาดเล็กเท่านั้น เนื่องจากแนวการเคลื่อนของรอยเลื่อนเป็นแบบทรานส์ฟอร์มจึงไม่ได่สร้างคลื่นสึนามิขนาดใหญ่เหมือนรอยเลื่อนแบบมุดตัว มีผู้เสียชีวิต 5 รายจากเหตุการณ์ครั้งนี้ สาเหตุจากหัวใจวายและช็อค
# โนว์ยัวร์เอเนมี (เพลงของกรีนเดย์)
โนว์ยัวร์เอเนมี (อังกฤษ:Know Your Enemy) เป็นเพลงซิงเกิลอับดับ 4 ของ ร้องโดยวง กรีนเดย์ วางจำหน่ายเมื่อวันที่ 16 เมษายน พ.ศ. 2552 โดยค่ายเพลงรีไพรช์ และเป็นเพลงอยู่ในอัลบั้มภาพยนตร์ของ 21st Century Breakdownเป็นเพลงแนวพังก์ร็อกของอเมริกา ซึ่งภายหลัง ดับเบิลยูดับเบิลยูอี นำเอาเพลงนี้ไปใช้เป็นเพลงเปิดรายการมวยปล้ำอาชีพของสแมคดาวน์ ตั้งแต่วันที่ 1 ตุลาคม พ.ศ. 2553

 รายชื่อเพลง 

 ชาร์ต 
 ชาร์ต (2552) อันดับสูงสุดAustralian ARIA Singles Chart 20Austrian Singles Chart 11Belgian Singles Chart (VL) 26Belgian Singles Chart (WA) 34Canadian Hot 100 5Czech Airplay Chart 1Eurochart Hot 100 Singles 23German Singles Chart 14Irish Singles Chart 11Italian Singles Chart 17Japan Hot 100 5New Zealand Singles Chart 13Norwegian Singles Chart 17Swedish Singles Chart 8Swiss Singles Chart 20UK Singles Chart 21US Billboard Hot 100 28US Billboard Adult Pop Songs 36US Billboard Hot Mainstream Rock Tracks 1US Billboard Alternative Songs 1US Billboard Rock Songs 1US Billboard Pop 100 43

 ชาร์ตสิ้นปี 
ชาร์ต (2552)อันดับHungarian Singles Chart159
# ไมน็อกซิดิล
ไมน็อกซิดิล  เป็นยาขยายหลอดเลือดหรือลดความดันโลหิตสูง โดยการรับประทาน ในปัจจุบันใช้สำหรับกระตุ้นการงอกใหม่ของเส้นผม

 ประวัติ 
เดิมไมน็อกซิดิล เป็นยาชนิดรับประทานเพื่อรักษาผู้มีภาวะความดันโลหิตสูงผิดปกติ ในทางการแพทย์พบว่ามีผลข้างเคียงทำให้ผู้ใช้ยามีผมหรือขนงอกขึ้น จึงได้มีการดัดแปลงเป็นชนิดใช้ภายนอก สำหรับรักษาอาการผมร่วงอย่างแพร่หลาย โดยความเข้มข้นของยาจะอยู่ในช่วง 2 - 5%

 การออกฤทธิ์ 
กลไกการออกฤทธิ์ของยา ในทางการแพทย์พบว่าตัวยาจะออกฤทธิ์ด้วยการเปิดช่องโปตัสเซียม ซึ่งเชื่อกันว่าจะเป็นการกระตุ้นให้เกิดงอกใหม่ของเส้นผม หรือ ผมร่วงอาจเกิดจากภาวะความดันโลหิตสูงกว่าปกติตัวยาทำให้ความดันลดลงส่งผลให้อาการผมร่วงลดลงไปด้วย

 ผลข้างเคียง 
ในทางการแพทย์แต่เดิมใช้รักษาเกี่ยวกับภาวะความดันโลหิตสูงอยู่แล้วหากนำมาใช้เพื่อรักษาอาการผมร่วงอาจมีผลทำให้ความดันลดลง หรือหากใช้ยาเพื่อรักษาอาการความดันโลหิตสูงก็อาจมีผลทำให้ผมงอกได้เช่นกัน ส่วนผลข้างเคียงอื่น ๆ เช่น หากใช้ภายนอกอาจมีอาการคัน พุพอง หรือมีขนหรือเส้นผมขึ้นในบริเวณใบหน้า
# ไวมาร์
ไวมาร์  เป็นนครในประเทศเยอรมนี ซึ่งมีชื่อเสียงด้านมรดกทางวัฒนธรรม ตั้งอยู่ในรัฐทือริงเงิน ประชากรปัจจุบันประมาณ 65,000 คน บันทึกเก่าแก่ที่สุดของนครย้อนหลังไปถึง ค.ศ. 899 ไวมาร์เป็นเมืองหลวงของดัชชีซัคเซิน-ไวมาร์

มรดกทางวัฒนธรรมของไวมาร์นั้นกว้างขวาง เป็นที่รู้จักกันมากที่สุดว่า ไวมาร์เป็นที่ซึ่งรัฐธรรมนูญอันเป็นประชาธิปไตยฉบับแรกของเยอรมนีได้รับการลงนามหลังสิ้นสุดสงครามโลกครั้งที่หนึ่ง จึงเป็นที่มาของชื่อสมัยสาธารณรัฐไวมาร์ในการเมืองเยอรมนีช่วง ค.ศ. 1918-1933 อย่างไรก็ดี นครนี้ยังเป็นจุดรวมยุคภูมิธรรมเยอรมนีและบ้านเกิดของบุคคลชั้นนำในแนววรรณกรรมไวมาร์คลาสสิก นักเขียนเกอเทอและชิลเลอร์ มีสถานที่หลายแห่งในใจกลางนครที่เป็นแหล่งมรดกโลกของยูเนสโก
 
 วัฒนธรรม จุดสังเกต และตึกระฟ้า 

แหล่งมรดกโลก
เมืองไวมาร์มีแหล่งมรดกโลกสองแห่ง: 
เมืองคลาสสิกไวมาร์ ประกอบด้วยอาคารในไวมาร์ 11 แห่งที่มีอายุตั้งแต่ยุคเรืองปัญญาช่วงคริสต์ศตวรรษที่ 18 จนถึงต้นคริสต์ศตวรรษที่ 19UNESCO: Classical Weimar. Retrieved 3 January 2019 
Bauhaus and its Sites in Weimar, Dessau and Bernau ประกอบด้วยสถานที่ต่างหาก 6 แห่ง ในไวมาร์ 2 แห่ง ซึ่งมีส่วนเกี่ยวข้องกับโรงเรียนสอบศิลปะเบาเฮาส์UNESCO: Bauhaus and its Sites in Weimar, Dessau and Bernau. Retrieved 3 January 2019

เมืองพี่น้อง
ไวมาร์เป็นเมืองพี่น้องกับเมืองดังนี้:

 บลัว ประเทศฝรั่งเศส
 แฮเมนลินนา ประเทศฟินแลนด์
 ซีเอนา ประเทศอิตาลี
 เทรียร์ ประเทศเยอรมนี
 ซามอชช์ ประเทศโปแลนด์

เมืองมิตรภาพ
ไวมาร์ยังมีความสัมพันธ์กับเมืองดังนี้:
 ฟุลดา ประเทศเยอรมนี
 คามากูระ ประเทศญี่ปุ่น
 ชีรอซ ประเทศอิหร่าน